સંગાકારાએ વધુમાં જણાવ્યું કે ઓલરાઉન્ડર જેક કાલિસ ટોપ અને મધ્યમ ક્રમની જવાબદારી પૂરી કરશે. જ્યારે ઓસ્ટ્રેલિયાના પૂર્વ વિકેટકીપર એડમ ગિલક્રિસ્ટ કીપર તરીકે રહેશે. સંગાકારાનું માનવું છે કે શેન વોર્ન અને મુથૈયા મુરલીધરન એમ બે સ્પીનર તેની ટીમમાં ફીટ રહેશે.કારણ કે તેઓ કોઈપણ પરિસ્થિતિમાં સારી બોલિંગ કરી શકે છે. આ ઉપરાંત બોલિંગ ક્ષેત્રે સંગાકારાએ શ્રીલંકાના બાલર ચામિંડા વાસ અને પાકિસ્તાનના પૂર્વ ફાસ્ટ બોલર વસીમ અક્રમની પસંદગી કરી છે. સંગાકારાની ટીમમાં ઓસ્ટ્રેલિયાના ચાર, શ્રીલંકાના ત્રણ, અને ભારતના એકમાત્ર ખેલાડીનો સમાવેશ થયો છે. જ્યારે પાકિસ્તાન,દક્ષિણ આફ્રિકા અને વેસ્ટ ઈન્ડીઝના એક એક ખેલાડીને ટીમમાં સ્થાન મળ્યું છે. દરમિયાન સોમવારે ન્યુઝીલેન્ડના પૂર્વ કેપ્ટન બ્રેંડન મૈકુલમે તેની ટીમની યાદી જાહેર કરી હતી.જેમાં ભારતના એકમાત્ર ખેલાડી સચીનનો સમાવેશ થયો છે.